  Майя Бывальцева Ижкарлэн тӧроез Юрий Тюрин интыужысьтыз кошконэз пумысен мылкыдъёссэ шараяз. «ВКонтакте» мерлыко вотэсысь бамаз со гожтӥз, сыӵе пумкылъян солы капчиен ӧз сётӥськы шуыса. Туннэ секыт пумкылъян кутӥ но отставкае кошки. Улонысьтым ог 40 арзэ мон Удмуртилы сётӥ, 1979-тӥ арысен кутскыса, Ижсталь заводын ужаны кутскем дырысен. Удмурт Элькунлы но солэн шоркарезлы дэлетлык но сяськаяськон сӥзисько. Умой пала воштӥськонъёслэн ӝоглыкенызы, кудзэ юн возе Удмуртилэн выль командаез, оскисько, улосвыллэсь но, карлэсь но азинсконзэ кема возьмано уз луы, соос мыно ни, со ужъёс Юрий Тюрин, Ижкарлэн тӧроезОзьы ик со гожтӥськисьёсызлы дурбасьтэмзы понна тау кариз. Тодэ вайытом, туннэ ӵукна Юрий Тюрин отставкае кошкиз. Со ас мылкыд каремезъя куриськон гожтӥз. Ижкарлэн тӧроезлэсь ужзэ быдэсъялоз кар администрацилэн тӧроезлэн нырысетӥ воштӥсез Сергей Задорожный. Ижкарлэн пресс-службаез ивортэмъя, туннэ нуналысен Кар думалэсь азьвыл чакламтэ сессиез люкаськытозь Юрий Тюрин отпускын луоз. Ижкарлэн уставезъя, муниципалитетлэн тӧроезлэсь ас мылкыд каремезъя отставказэ кутыны кулэ Кар дума. Тегъёс: Политика Ижкар ЮрийТюрин Удмуртия  